Thetis
Thetis er i græsk mytologi en havnymfe, der er datter af Nereus og mor til Achilleus. Zeus tvang hende (årsagen forklares forskelligt) til at gifte sig med Peleus. Under deres bryllup opstod striden om det gyldne æble.
Thetis søgte forgæves at gøre den nyfødte Achilleus udødelig ved at dyppe ham i dødsfloden Styx, og da Achilleus i Iliaden tilkalder hende fra havet for at få hjælp i sin kamp mod Agamemnon, klager hun over sin søns korte liv. Ved at få Zeus til at tage Achilleus' parti spiller Thetis en central rolle i Iliaden.